Baxçeyê Şehîdan ê şaristanê Kerkûkî yê Başûrê Kurdîstanî de rayberîya Ciwananê Welatperweran ê Kurdîstanî de vera bombarduman û hêrişanê dewleta tirke ya îşxalkere çalakîyêke ameye kerdene. Tay beşê sîyasîyî zî tewrê çalakîye bîyî. Nameyê Komeleya Ciwanan ê Welatperweran Mihemed Osmanî eşkerayîye wende.
Osmanî vat: ''Hemwelatîyê bêsûcî nê hêrişan ra zerar vînenê. Ganî Neteweyê Yewbîyayeyî û Hukmatê Iraqî nê hêrişan şermezar bikerê û serwerîya erdê Iraqî bipawê.''
Eşkerayîye ra dima bameyê Hîzba Zehmetkêşanî Şiwan Mihemedî, nameyê Berê Demokrasîyê Şarî Aram Kerkûkîyî, nameyê RJAKî ser o zî Dilwan Ekremî û nameyê Têgêrayîşê Azadîye ser o Komel Sermedî qisey kerd.
Qiseykerdişan de hêrişê dewleta tirke ya îşxalkere ameyî şermezarkerdene, venha Hukmatê Iraqî, Hukmatê Herêma Kurdîstanî û Neteweyanê Yewbîyayeyan ame dayene ke vera hêrişan bibê wayîrê tewirêkî.
